Document ID: /roh_data/filtered/fineweb-2-filterrobots_roh.jsonl.gz/1864

Cun passa duas minutas avantatg sin la Franzosa Pauline Ferrand-Prévot ha Neff gudagnà la cursa a moda suverana. Bronz è ì a la Belgia Githa Michiels. Per Neff èsi gia il terz titel da campiunessa europeica suenter ils onns 2015 e 2016.
Gia en la segunda da tschintg rundas è Neff vegnida da sa distanziar dal rest da la gruppa. La segunda Svizra, Linda Indergand ha sco emprim pudì profitar dal problem tecnic da la Norvegiaisa Gunn-Rita Dahle Flesjaa. Suenter ha ella dentant sezza gì discletg ed è crudada or pervi d'in agen problem tecnic.
Gia proxima fin d'emna datti la proxima cursa da la cuppa mundiala en il Canada.
RR novitads 14:00